Hofaansoek gebring om Abrahams en kie te skors | Maroela Media
Hofaansoek gebring om Abrahams en kie te skors
Die Helen Suzman-stigting en Freedom Under Law (FUL) het 'n hofaansoek gebring om pres. Jacob Zuma te verplig om Shaun Abrahams, hoof van die Nasionale Vervolgingsgesag (NVG), te skors, na aanleiding van die bedrogaanklagte wat teen die minister van finansies gebring is.
Die twee organisasies het in 'n gesamentlike verklaring gesê hulle het Dinsdagaand 'n dringende hofaansoek gebring om Zuma te dwing om Abrahams, Torie Pretorius, die hoof van die NVG se eenheid vir prioriteitsmisdaad en Sibongile Mzinyathi, die direkteur vir openbare vervolging in Noord-Gauteng, te skors hangende 'n ondersoek na hul bevoegdheid om hul amp beklee. Slegs die president is by magte om hierdie beamptes te skors.
"Die NVG het, deur die optrede van hierdie drie beamptes, strafregtelike aanklagte sonder enige geldige gronde teen minister Pravin Gordhan, Ivan Pillay en Oupa Magashula gebring," het die verklaring gelees. "Dit het die respek vir ons strafregstelsel ondermyn en 'n gat in die ekonomie geslaan. Na ongekende openbare opslae, het adv. Abrahams die aanklagte laat vaar."
Volgens die organisasie bewys dit Abrahams en sy kollegas is nie bevoeg om hul poste te beklee nie. "Geen bevoegde aanklaer sou die aanklagte gebring het of dit so lank verdedig het soos Abrahams nie. Hy moet om verskoning vra en bedank, maar hy het geweier om dit te doen."
FUL en die Helen Suzman-stigting het Zuma in 'n brief tot einde Dinsdag gegee om teen Abrahams op te tree, voordat hulle met regstappe voortgegaan het. Die presidensie het egter Maandag ontken die president het ooit 'n brief in die verband ontvang.
Die organisasies hou egter vol die brief is aan die regte e-posadresse gestuur en daarom gaan hulle voort met regstappe.
"Die president is by magte om hierdie beamptes te skors. Gegewe hul ooglopende mislukking, sal dit irrasioneel van hom wees om dit nie te doen nie. Pres. Zuma kan nog steeds op sy eie hieroor besluit en ons doen 'n beroep om hom om dit te doen," lui die verklaring.
"Die Grondwet verwag van hom om rasioneel op te tree. In hierdie geval sal dit wees om [Abrahams en sy kollegas] te skors. Ons gaan hof toe om seker te maak die president doen wat die Grondwet van hom verwag."
Zuma sal nie want dit was sy opdrag
Alweer ontken hy dat hy die korrespondensie ontvang het, of te laat ontvang het, of dit nog eers wil bestudeer (bid jou aan).
Regtig zuma, party van ons het verder gevorder as standerd 3.
Zuma en sy Zumaikies is terminaal siek…met die siekte ONAANTASBAARHEIDSINDROOM!
Daar begin die vertragingstaktiek . Oor ses jaar sal hulle nog steeds probeer on hom geskors the kry .
Onthou net die is hoe ANC politiek werk. Onken sover moontlik alles.
Staan agter jou politieke leier deur dik en dun en bestuur die land in die afgrond in.
Dit wat oorbly kan die ander maar kry. Verseker ander sal dekades sukkel om huidige leiers neem om hulle te vervolg!
?…irrasioneel, ja as mens verwys na iemand rassioneel wat 'n irrasionele besluit sou neem. Moenie asem ophou nie…